Dokumentanalyse 

Følgende spørsmål kan stilles når vi skal analysere et dokument:

· Hvem er produsent? Er det en eller flere produsenter?

· Hvilke medier/midler har produsent/ene brukt?

· På hvilken måte er mediene/midlene brukt?

· Finnes det en tradisjon for måtene midlene er brukt på? Eller kanskje flere tradisjoner? 

· Finnes det forarbeider/skisser/utkast til det ferdige dokumentet? (forholdet mellom prosess og resultat)

· Er dokumentet del av et større dokumentkompleks? Eller kanskje flere dokumentkomplekser? Dersom ja: Hvilket dokumentkompleks er det mest opplagte for din analyse og hvorfor?

· Hvilke dokumenter kan inngå i dokumentkomplekset? Hva forbinder dokumentene med hverandre?

· Er dokumentet del av en dokumentasjonsform (f.eks. innenfor et samfunnsområde eller historisk sett eller knyttet til et bestemt mediet)?

· Hva kan sies om dokumentets 

· fysiske aspekter

· mentale aspekter

· sosiale aspekter?

· Hvilke aspekter er mest relevant for din analyse og hvorfor?

· Hva kan sies om dokumentet med tanke på stabilitet vs. flyktighet/forandring?

· Består dokumentet av et eller flere docemer? Hvordan definerer du docemene i forhold til ditt dokument? Hvorfor?

· Er det noen docemer som er viktigere enn andre og hvorfor?

· Hvordan er samspillet mellom docemene?

Når du har svart på disse spørsmålene, sitter du med en materialsamling som vil være utgangspunkt for å se hva som er mest interessant og relevant. Svarene dine vil derfor ofte ligge til grunn for selve skrivingen av essayet eller oppgaven, MEN materialsamlingen er ikke oppgaven! 

